Costa Concordian kapteeni tuomittiin 16 vuodeksi vankeuteen
Keskiviikko 11.2.2015 klo 21.07 (päivitetty 12.2.2015 klo 15.06)
Italialainen oikeusistuin tuomitsi Costa Concordia -risteilyaluksen kapteenin Francesco Schettinon keskiviikkona yli 16 vuodeksi vankilaan kuolemantuottamuksesta.
Kapteeni Francesco Schettino sai pitkän kakun. (AP)
LUE MYÖSCosta Concordian "Kapteeni Pelkuri": Puhdistan vielä nimeni
Aluksen karilleajossa tammikuussa 2012 kuoli 32 ihmistä.Syyttäjä oli vaatinut kapteenille 26 vuoden vankeusrangaistusta. Schettinon, 54, pitkässä syytelistassa oli myös syytteet haaksirikon aiheuttamisesta ja laivan hylkäämisestä ennen kuin matkustajat oli saatu turvaan. Laivalla oli onnettomuuden sattuessa 4 300 ihmistä.Schettino itse syytti karilleajosta miehistöään. Hän myös väitti pakenemisen sijaan pudonneensa pelastusveneeseen tapaturmaisesti. Italian mediaa, joka antoi Schettinolle lempinimen Kapteeni Pelkuri, hän syytti noitavainosta.Schettinolla on vielä mahdollisuus valittaa tuomiostaan. STT